ЗАПОВЕД

**№ ПО-09-563/ 20.10.2021 г.**

На основание чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № РД-04-120/02.08.2021г., на Директора на ОД „Земеделие”- гр. Добрич, изменена със Заповед № РД-04-120-1/27.08.2021г. на Директора на ОД „Земеделие”- гр. Добрич и допълнителни указания до комисиите със Заповед № РД-04-121/02.08.2021г. на Директора на ОД „Земеделие”- гр. Добрич, за землището на с. Бежаново ЕКАТТЕ 03157, общ. Генерал Тошево, обл. Добрич.

**НАРЕЖДАМ**

Разпределям масивите за ползване в землището на **с. Бежаново ЕКАТТЕ 03157**, общ. Генерал Тошево, обл.Добрич с обща площ от 17776,864 дка по правно основание, между 17 бр. ползватели.

В границите на масивите за ползване в землището, съобразно споразумението не са разпределени земи по чл.37в, ал.3, т.2 от ЗСПЗЗ.

Неразделна част от настоящата заповед е окончателният регистър и карта на ползването.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Генерал Тошево, кмета на с. Бежаново и кмета на община Генерал Тошево.

**инж. ДЕСИСЛАВА ИВАНОВА**

*Директор ОД “Земеделие”*